Ministarstva finansija po kantonima u Federaciji Bosne i Hercegovine

[mini|304x304piksel|Kantoni [Federacija Bosne i Hercegovine|Federacije Bosne i Hercegovine]]
**Ministarstvo finansija** (**MF**) čini jedno od ministarstava kantonalnih vlada u Federaciji Bosne i Hercegovine, nadležno za finansije.

## Historija 
Godine 1992, nakon sticanja nezavisnosti Republike Bosne i Hercegovine od Socijalističke Federativne Republike Jugoslavije (SFRJ), osnovano je Ministarstvo finansija Republike Bosne i Hercegovine, a za ministra je tada imenovan Žarko Primorac.

Stvaranjem kantona u Federaciji Bosne i Hercegovine nakon potpisivanja Vašingtonskog sporazuma 1994. i Dejtonskog mirovnog sporazuma 1995. stvorila se potreba za upravljanje njihovim finansijama, pa su nakon toga formirana kantonalna ministarstva finansija.

## Nadležnosti 
Glavna osoba u ministarstvu finansija je kantonalni/a ministar ili ministrica finansija, koji/a ima pravo na jednog sekretara, dok je broj pomoćnika i sektora nejedanko raspoređen po kantonima. U okviru ministarstva također djeluje i budžetski inspektorat, na čijem se čelu nalazi glavni budžetski inspektor.  
### Djelokrug 
Kantonalna ministarstva finansija obavljaju poslove iz nadležnosti kantona Federacije Bosne i Hercegovine u oblasti finansija, to jest:

* praćenje finansijskih i kreditnih odnosa sa inozemstvom u okviru ovlašćenja Kantona, a po poslovima privrednih subjekata sa svog područja
* regulisanje novčanog i bankarskog sistema 
* održavanje i određivanje sistema taksi
* regulisanje igara na sreću 
* izrada i izvršenje kantonalnog budžeta i njegovih godišnjih obračuna
* finansiranje i osnivanje razvojnih i drugih fondova na nivou kantona
* regulisanje i praćenje rada službe za platni promet
* regulisanje sistema fondova
* inspekcijiski nadzor nad svim oblastima iz svojih nadležnosti
* pripremanje zakona i propisa iz svojih nadležnosti
* davanje mišljenja i preporuka na budžetske zahtjeve
* finansiranje općih i društvenih potreba
* utvrđivanje dinamike praćenja i planiranja nedostajućih sredstava, koncentraciju finansijskih sredstava
* osiguranje finansijskih tržišta i poboljšanje finansijskog sistema na prostoru Kantona
* ekonomsko-finansijske poslove u vezi kantonalne imovine

i vršenje drugih poslova iz ovih oblsti u skladu sa nadležnostima kantona.

## Kantonalna ministarstva finansija 
### Unsko-sanski kanton 
Ministarstvo finansija Unsko-sanskog kantona (**MF USK**) sastoji se od 2 sektora (sektor za trezor i sektor za budžet) i 4 odsjeka (za izvršenje budžeta, za računovodstvo i izvještavanje, za centralizovani obračun plata i za planiranje i izradu budžeta). Sjedište ministarstva nalazi se na adresi Alije Đerzeleza br. 2, u Bihaću. Na čelu ministarstva nalazi se ministar Danko Jakšić (SDP BiH).

### Posavski kanton 
Ministarstvo finansija Posavskog kantona (**MF PK**) sastoji se od nekoliko sektora raspodijeljeni na različite funkcije, kao što su: trezor, budžet, planiranje budžeta, računovodstvo i obračun plata. Sjedište ministarstva nalazi se na adresi Tridesetšesta ulica br. 33B, u Orašju. Na čelu ministarstva nalazi se ministar Mijo Stanić (HDZ BiH).

### Tuzlanski kanton 
Ministarstvo finansija Tuzlanskog kantona (**MINFIN TK**) sastoji se od 4 sektora (za planiranje budžeta, za trezor, za opšte i pravne poslove i za finansijsku kontrolu i IT). Sjedište ministarstva nalazi se na adresi Turalibegova br. 40, u Tuzli. Na čelu ministarstva nalazi se ministar Suad Mustajbašić (SDA).

### Zeničko-dobojski kanton 
Ministarstvo finansija Zeničko-dobojskog kantona (**MF ZDK**) sastoji se od 3 sektora (za trezor, za planiranje i izvršenje budžeta i za računovodstvo) i Odjelom za centralizovani obračun i isplatu plaća. Sjedište ministarstva nalazi se na adresi Kučukovići br. 2, u Zenici. Na čelu ministarstva nalazi se ministar Dženana Čišija (DF).

### Bosansko-podrinjski kanton Goražde 
Ministarstvo za finansije Bosansko-podrinjskog kantona Goražde (**MF BPKG**) sastoji se od nekoliko sektora raspodijeljeni na različite funkcije, kao što su: trezor, budžet, planiranje budžeta, računovodstvo i obračun plata. Sjedište ministarstva nalazi se na adresi Trg branilaca br. 2, u Goraždu. Na čelu ministarstva nalazi se ministar Nedim Čolo (SBB).

### Srednjobosanski kanton 
Ministarstvo finansija Srednjobosanskog kantona (**MF SBK**) sastoji se od 3 sektora (za trezor, za budžet i za internu reviziju). Sjedište ministarstva nalazi se na adresi Vezirska br. 62, u Travniku. Na čelu ministarstva nalazi se ministar Mirjana Plavčić (HDZ BiH).

### Hercegovačko-neretvanski kanton 
Ministarstvo finansija Hercegovačko-neretvanskog kantona (**MF HNK**) sastoji se od 4 sektora (za trezor, za budžet i fiskalnu politiku, za inspekcijski nadzor i za opće i pravne poslove) i Jedinice za internu reviziju. Sjedište ministarstva nalazi se na adresi Kneza Domagoja bb, u Mostaru. Na čelu ministarstva nalazi se ministar Adil Šuta (SDA).

### Zapadnohercegovački kanton 
Ministarstvo finansija Zapadnohercegovačkog kantona (**MF ZHK**) sastoji se od 2 sektora (za fiskalni sistem, proračun, zajedničke i opće poslove i za trezor). Sjedište ministarstva nalazi se na adresi IV. brigade HVO Stjepana Radića br. 9, u Ljubuškom. Na čelu ministarstva nalazi se ministar Blagica Leko.

### Kanton Sarajevo 
Ministarstvo finansija Kantona Sarajevo (**MF KS**) sastoji se od 4 sektora (za budžet i fiskalni sistem, za upravljanje dugom, za trezor i za pravne, opšte i pomoćne poslove), Budžetskim inspektoratom i Jedinicom za internu reviziju. Sjedište ministarstva nalazi se na adresi Maršala Tita br. 62, u Sarajevu. Na čelu ministarstva nalazi se ministar Afan Kalamujić (ZNG).

### Kanton 10 
Ministarstvo finansija Kantona 10 (**MF K10**) sastoji se od 3 sektora (za računovodstvo, za budžet i za trezor ) i 2 odsjeka (za plaćanja, poravnanja i zaduživanja i za javne prihode i povrate). Sjedište ministarstva nalazi se na adresi Kralja Zvonimira br. 32, u Tomislavgradu. Na čelu ministarstva nalazi se ministar Ivan Ćubela (HDZ 1990).

## Također pogledajte 
* Ministarstvo finansija Republike Bosne i Hercegovine
* Ministarstvo finansija i trezora Bosne i Hercegovine
* Ministarstvo finansija Republike Srpske
* Ministarstvo finansija Federacije Bosne i Hercegovine
* Ministarstva unutrašnjih poslova po kantonima u Federaciji Bosne i Hercegovine
* Ministarstva pravde i uprave po kantonima u Federaciji Bosne i Hercegovine
* Ministarstva privrede po kantonima u Federaciji Bosne i Hercegovine
* Ministarstva saobraćaja po kantonima u Federaciji Bosne i Hercegovine
* Ministarstva rada, socijalne politike i izbjeglica po kantonima u Federaciji Bosne i Hercegovine
* Ministarstva za boračka pitanja po kantonima u Federaciji Bosne i Hercegovine
* Ministarstva zdravstva po kantonima u Federaciji Bosne i Hercegovine
* Ministarstva obrazovanja, nauke, kulture i sporta po kantonima u Federaciji Bosne i Hercegovine
* Ministarstva zaštite okoliša i prostornog uređenja po kantonima u Federaciji Bosne i Hercegovine
* Ministarstva poljoprivrede, vodoprivrede i šumarstva po kantonima u Federaciji Bosne i Hercegovine

## Reference 
Kategorija:Ministarstva vlada kantona u Federaciji Bosne i Hercegovine
Kategorija:Institucije Unsko-sanskog kantona
Kategorija:Institucije Posavskog kantona
Kategorija:Institucije Tuzlanskog kantona
Kategorija:Institucije Zeničko-dobojskog kantona
Kategorija:Institucije Bosansko-podrinjskog kantona Goražde
Kategorija:Institucije Srednjobosanskog kantona
Kategorija:Institucije Hercegovačko-neretvanskog kantona
Kategorija:Institucije Zapadnohercegovačkog kantona
Kategorija:Institucije Kantona Sarajevo
Kategorija:Institucije Kantona 10